న్యూఢిల్లీ: కేంద్రంలోని అధికార జాతీయ ప్రజాస్వామ్య కూటమి (ఎన్డీఏ) ఒత్తిడికి లోబడే ఎన్నికల కమిషన్ పనిచేస్తోందని విపక్షాల ఆరోపణను ప్రధాన ఎన్నికల కమిషనర్ అచల్ కుమార్ జోతి తోసిపుచ్చారు. తమపై ఎలాంటి ఒత్తడి లేదని ఆయన స్పష్టం చేశారు. సోమవారంనాడు ఓ ప్రత్యేక ఇంటర్వ్యూలో అచల్ కుమార్ మాట్లాడుతూ, ఎన్నికల ప్రచారంలో ఈసీ జోక్యం ఉండదని, ఏ రాజకీయ పార్టీకి ప్రత్యేక ప్రాధాన్యం ఇవ్వడం అనేది జరగదని చెప్పారు. 'అన్ని రాజకీయ పార్టీలకూ సమాన అవకాశాలు ఇస్తాం. రాష్ట్రంలో ర్యాలీలు నిర్వహించమని కానీ నిర్వహించరాదని కానీ మేం ఆదేశాలివ్వం. ఎన్నికల ప్రచారంలో మా జోక్యం ఉండదు. ప్రధాని ఆదివారం గుజరాత్ వెళ్లారు. ఇవాళ రాహుల్ వెళ్లారు. ఎన్నికల కమిషన్ ఏ పార్టీకి ప్రత్యేక ప్రాధాన్యం ఇవ్వడం అనేది ఉండదు' అని ఆయన స్పష్టం చేశారు.ఎన్నికలు జరుగనున్న రాష్ట్రాల్లో ప్రధాని పథకాలు ప్రకటించడంపై ఈసీ ఎందుకు మౌనంగా ఉందని అడిగినప్పుడు, ఎన్నికల ప్రచార సమయంలో పార్టీలు హామీలు ఇవ్వడం మామూలేననని, ఎన్నికల ప్రవర్తనా నియమావళి అమల్లోకి వచ్చేంతవరకూ ఎన్నికల కమిషన్ జోక్యం చేసుకోదని ఆయన సమాధానమిచ్చారు. గుజరాత్, హిమాచల్ ప్రదేశ్ ఎన్నికల్లో భద్రత, ఎడ్మినిస్ట్రేటివ్ సిబ్బంది మోహరింపుపై హోం మంత్రిత్వ శాఖతో ఈసీ సంప్రదింపులు ప్రారంభమైనట్టు ఆయన చెప్పారు.
newdhilly: kendramloni adhikara jaateeya prajaaswaamya kootami (ndda) ottidiki lobade ennikala kamishan panichestondani vipakshaala aaropananu pradhaana ennikala commisioner achal kumar jothi tosipuchhaaru. tamapai elanti ottadi ledani aayana spashtam chesaru. somavaramnadu oo pratyeka interviewlo achal kumar maatlaadutuu, ennikala prachaaramlo eesee jokyam undadani, e rajakeeya paarteeki pratyeka praadhaanyam ivvadam anedi jaragadani cheppaaru. 'anni rajakeeya paartiilakuu samaana avakaasaalu istam. rashtramlo ryaaleelu nirvahinchamani cony nirvahincharaadani cony mem aadesaalivvam. ennikala prachaaramlo maa jokyam undadu. pradhaani aadivaaram gujarat vellaaru. ivaala rahul vellaaru. ennikala kamishan e paarteeki pratyeka praadhaanyam ivvadam anedi undadu' ani aayana spashtam chesaru.ennikalu jaruganunna rashtrallo pradhaani pathakaalu prakatinchadampai eesee enduku mounamgaa undani adiginappudu, ennikala prachaara samayamlo paarteelu haameelu ivvadam mamulenanani, ennikala pravartanaa niyamavali amalloki vachentavarakuu ennikala kamishan jokyam chesukodani aayana samaadhaanamichaaru. gujarat, himachal pradesh ennikallo bhadrata, edministrative sibbandi moharimpupai homem mantritva saakhatho eesee sampradimpulu praarambhamainattu aayana cheppaaru.